CELEX: 32020D1645
Language: lv
Date: 2020-11-05 00:00:00
Title: Komisijas Īstenošanas lēmums (ES) 2020/1645 (2020. gada 5. novembris) par dažiem pagaidu aizsardzības pasākumiem sakarā ar Āfrikas cūku mēri Vācijā (izziņots ar dokumenta numuru C(2020) 7742) (Autentisks ir tikai teksts vācu valodā) (Dokuments attiecas uz EEZ)

6.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 370/47
               
            
         KOMISIJAS ĪSTENOŠANAS LĒMUMS (ES) 2020/1645
         (2020. gada 5. novembris)
         par dažiem pagaidu aizsardzības pasākumiem sakarā ar Āfrikas cūku mēri Vācijā
         
            
               (izziņots ar dokumenta numuru C(2020) 7742)
            
         
         (Autentisks ir tikai teksts vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 89/662/EEK (1989. gada 11. decembris) par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
         ņemot vērā Padomes Direktīvu 90/425/EEK (1990. gada 26. jūnijs) par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
         tā kā:
         
                     (1)
                  
                  
                     Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
                  
               
                     (2)
                  
                  
                     Ja Āfrikas cūku mēri konstatē savvaļas cūkām, pastāv risks, ka slimības ierosinātājs varētu izplatīties uz citām savvaļas cūku populācijām un uz cūku audzēšanas saimniecībām.
                  
               
                     (3)
                  
                  
                     Padomes Direktīvā 2002/60/EK (3) ir paredzēti obligātie pasākumi, kas jāpiemēro Savienībā Āfrikas cūku mēra kontrolei. Konkrētāk, Direktīvas 2002/60/EK 15. pantā ir paredzēti noteikti pasākumi, kas veicami pēc tam, kad viens vai vairāki Āfrikas cūku mēra gadījumi apstiprināti savvaļas cūku populācijā.
                  
               
                     (4)
                  
                  
                     Vācija ir informējusi Komisiju par to, kāda pēc tam, kad tās Saksijas federālajā zemē 2020. gada novembrī tika konstatēts jauns minētās slimības gadījums, ir pašreizējā situācija saistībā ar Āfrikas cūku mēri tās teritorijā, un saskaņā ar Direktīvas 2002/60/EK 15. pantu ir veikusi vairākus pasākumus, arī noteikusi inficēto zonu, kurā, lai nepieļautu šīs slimības izplatīšanos, tiek piemēroti minētās direktīvas 15. pantā minētie pasākumi.
                  
               
                     (5)
                  
                  
                     Lai novērstu nevajadzīgus traucējumus Savienības iekšējā tirdzniecībā un nepieļautu, ka trešās valstis uzliek nepamatotus šķēršļus tirdzniecībai, sadarbībā ar Vāciju būtu Savienības līmenī jānosaka Āfrikas cūku mēra inficētā zona minētajā dalībvalstī.
                  
               
                     (6)
                  
                  
                     Ņemot vērā epidemioloģiskās situācijas steidzamību Savienībā attiecībā uz Āfrikas cūku mēra izplatību, šo lēmumu ir svarīgi pieņemt iespējami drīz.
                  
               
                     (7)
                  
                  
                     Tāpēc līdz nākamajai Augu, dzīvnieku, pārtikas aprites un dzīvnieku barības pastāvīgās komitejas sanāksmei inficētā zona, kas noteikta Vācijā, būtu jānorāda šā lēmuma pielikumā un būtu jānosaka šādas zonas pastāvēšanas ilgums.
                  
               
                     (8)
                  
                  
                     Šis lēmums nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē ir jāpārskata,
                  
               IR PIEŅĒMUSI ŠO LĒMUMU.
         
            1. pants
            Vācija nodrošina, ka tās noteiktajā inficētajā zonā, kurā piemēro Direktīvas 2002/60/EK 15. pantā paredzētos pasākumus, ir ietverti vismaz tie apgabali, kuri norādīti šā lēmuma pielikumā.
         
         
            2. pants
            Šo lēmumu piemēro līdz 2021. gada 31. janvārim.
         
         
            3. pants
            Šis lēmums ir adresēts Vācijas Federatīvajai Republikai.
         
         
            Briselē, 2020. gada 5. novembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Padomes Direktīva 2002/60/EK (2002. gada 27. jūnijs), ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
      
      
         
            PIELIKUMS
            
                        Apgabali, kuri Vācijā noteikti kā 1. pantā minētā inficētā zona
                     
                     
                        Datums, līdz kuram piemērojams
                     
                  
                        
                           BRANDENBURG
                        
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Ragow-Merz
                                 
                              
                                    —
                                 
                                 
                                    Gemeinde Beeskow
                                 
                              
                                    —
                                 
                                 
                                    Gemeinde Friedland
                                 
                              
                                    —
                                 
                                 
                                    Gemeinde Tauche mit den Gemarkungen Tauche, Stremmen, Ranzig, Sabrodt, Trebatsch, Mittweide, Sawall
                                 
                              
                                    —
                                 
                                 
                                    Gemeinde Rietz-Neuendorf mit den Gemarkungen Groß Rietz, Birkholz
                                 
                              
                     
                        2021. gada 31. janvāris
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Lieberose
                                 
                              
                                    —
                                 
                                 
                                    Gemeinde Schwielochsee mit den Gemarkungen Speichrow, Zaue, Ressen, Goyatz, Jessern, Lamsfeld
                                 
                              
                     
                        2021. gada 31. janvāris
                     
                  
                        
                           SACHSEN
                        
                     
                  
                        
                           Landkreis Görlitz
                        
                        Im Norden ausgehend in Bad Muskau (Badepark) von der Fußgängerbrücke (ehemalige Eisenbahnbrücke) in südliche Richtung entlang der Landesgrenze Deutschlands zu Polen bis zur Mündung des Welschgrabens in die Neiße.
                        Im Süden geht das gefährdete Gebiet nördlich der Ortschaft Steinbach entlang des Welschgrabens Richtung Westen bis zur südöstlichen Grenze des Truppenübungsplatzes Oberlausitz an der S127. Das gefährdete Gebiet verläuft weiter an der Südgrenze des Truppenübungsplatzes Oberlausitz bis zur B115 und im weiteren Verlauf dann entlang der B115 in nördlicher Richtung über die Ortschaften Weißkeißel und Krauschwitz i. d. O. L. bis zur Fußgängerbrücke am Badepark von Bad Muskau.
                     
                     
                        2021. gada 31. janvāris